|  |  |
| --- | --- |
|  | **КЛИНИЧКИ ЦЕНТАР ВОЈВОДИНЕ**  **KLINIČKI CENTAR VOJVODINE**  21000 Нови Сад, Хајдук Вељкова 1, Војводина, Србија  21000 Novi Sad, Hajduk Veljkova 1, Vojvodina, Srbija  теl: +381 21/484 3 484  [www.kcv.rs](http://www.kcv.rs), e-mail: tender@kcv.rs |

Број: 73-17-О/4-4

Дана: 22.05.2017.

**ПРЕДМЕТ: ДОДАТНО ПОЈАШЊЕЊЕ КОНКУРСНЕ ДОКУМЕНТАЦИЈЕ**

**БРОЈ 73-17-О - Набавка медицинске опреме за потребе клиника**

**Клиничког центра Војводине**

**ПИТАЊA ПОТЕНЦИЈАЛНОГ ПОНУЂАЧА:**

,,Poštovani,

Klinički centar Vojvodine sprovodi postupak javne nabavke -Nabavka medicinske oprme za potrebe klinika Kliničkog centra Vojvodine, broj javne nabavke 73-17-0, za koju je poziv za podnošenje ponude objavljen na Portalu javnih nabavki dana 11.05.2017. god.

Uvidom u konkursnu dokumentaciju uočili smo da je tehnička specifikacija za partije broj: 9,10,11,12,13 i 14 objavljena na engleskom jeziku, bez detaljnog opisa i dimenzija traženih instrumenata na osnovu čega nije moguće dostaviti ponudu . Postupak javne nabavke se sprovodi na srpskom jeziku, te shodno tome i tehnička specifikacija traženih proizvoda treba da bude na srpskom jeziku u skladu sa Zakonom javnih nabavki.

U partiji broj 9-Hirurški instrumenti za Kliniku za abdominalnu, endokrinu i transplantacionu hirurgiju je naveden kataloški broj jednog proizvođača (Aesculap) što dovodi u sumlju da Naručilac diskriminiše sve ostale potencijalne ponuđače.

U partijama broj :9,10,11,12,13 i 14 između ostalih instrumenata je naveden i patent proizvođača Aesculap, iglodržač Powergrip koji ima ergonomski oblik ručice. To je iglodržač čija namena je procedura ušivanja koja ne zahteva nikakvu specijalnu tehniku upotrebe i namene i sam postupak šivenja može da bude završen sa bilo kojim drugim iglodržačem. Možemo da razumemo potrebe bolnice u abdominalnoj hirurgiji za operacije koje zahtevaju neki dublji pristup, ali ne razumemo svrhu potrebe ovog iglodržača u bilo kojoj drugoj hirurgiji.

U pomenutim partijama pored ovog patenta proizvođača Aesculap navedeni su i drugi specifični instrumenti od istog proizvođača, npr. u partiji 9, pozicija 4, 9, 27, 79,182,191,196, 202 i 203, u partiji 10, pozicija 4,10, 38, 58,75, 87,101,102 i 103, u partiji 11, pozicija 36, 46, 50,51,67,71,85 i 93, u partiji 12, pozicija 50,85,86,87 i 130, u partiji 13, pozicija 22,23,26,42 i 57 i u partiji 14, pozicije 35,36 i 128.

U navedenim partijama su traženi kontejneri sa poklopcem pod nazivom Primeline, takođe od proizvođača Aesculap. Postoji mnogo proizvođača sa kvalitetnim kontejnerima čiji su filteri za mnogo veći broj sterilizacija.

U konkursnoj dokumentaciji ste naveli minimalni garantni rok od 24 meseca za ponuđene proizvode. Postoji veliki broj ozbiljnih kompanija koje nude garantni rok od 5 i vise godina, pa čak i period od 10 godina.Mi verujemo da je interes Naručioca nabavka kvalitetnih instrumenata, ali upravo glavni parametar za to je najbolji garantni rok i ekonomski najpovoljnija cena.

Molimo Vas da postupite u skladu sa članom 10. Zakona javnih nabavki, kojim je propisano da je Naručilac dužan da u postupku javne nabavke omogući što veću konkurenciju, kao i da nе može da ograničava konkurenciju i da razdelite gore pomenute partije tako da svaka stavka bude zasebna partija. Molimo Vas da uvažite naš predlog i time ne narušavate transparentnost celog postupka, već da omogućite svim potencijalnim ponuđačima da učestvuju u javnoj nabavci, kao i jednak položaj svih ponuđača shodno članu 12. Zakona javnih nabavki.

U konkursnoj dokumentaciji nisu navedena nikakva odstupanja što je nerealno, s obzirom da sve kompanije imaju u ponudi instrumente različitih dužina i dijameta”

**ОДГОВОРИ НАРУЧИОЦА:**

Наручилац упућује потенцијалног понуђача на измену бр.1 конкурсне документације, која је 19.05.2017. године објављена на Порталу јавних набавки и интернет страници Клиничког центра Војводине. У наведеној измени конкурсне документације су прецизиране техничке спецификације.

Наручилац захтева да минимални гарантни рок на исправно функционисање предметних добара буде 24 месеци од дана испоруке, инсталирања и стављања у рад, а сви понуђачи који су у могућности могу да понуде и дужи гарантни рок.

Наручилац остаје при својим захтевима у погледу дефинисања ставки у оквиру партије, водећи рачуна о својим објективним потребама и начелима јавних набавки.

С поштовањем,

*Комисија за јавну набавку 73-17-О*